**«Атамұра» тарихи өлкетану мұражайына саяхат жасайық**

Мұражай –жәдігерлер мекені. Яғни, тарихи естеліктер мен өткен ғасырлар мұрасын сақтайтын орын, оның біздің өмірімізде орны ерекше. Осы мұражайды аралау кезінде сіздер өздеріңіздің балалық шақтарыңызға оралғандай боласыздар. Жүректеріңізге жақын заттар көз алдарыңызда тұрады.

Мұражайдың негізгі қызығушылық тудыратын заттары сол замандардың айнасы іспеттес.

Қазіргі заманда өскелең ұрпаққа заттай дәлелдемелер, өткен ғасырлар сырын шертетін мұражайлар өте маңызды. Мұражайдың өз тарихын, өткен мен бүгіннің бір-бірімен тығыз байланысты екенін білу, сезу әр адамның адами борышы.

Мұражай **3 бөлімнен** тұрады: **1-ші бөлімде**, ата-бабамыздың тұрмыс-тіршілігі.Қазақ халқы өзінің күн көріс тіршілігіне үй-жай салуды, киім-кешек тігуді, азық-түлік өндіруді өзінің тұрмыстық кәсібі етіп, оларды күнбе - күнгі тіршілік барысында орынды пайдаланса, әсем бұйымдар жасап, өмірде сән- салтанат та құра білді. Халықтың қолөнеріне әдет-ғұрып жабдықтарымен қатар аң аулауға, мал өсіруге және егіншілікке қажетті құрал жабдықтар да кіреді. Оған киіз үйдің сүйегі, ағаш керует кебеже,сандық,кілем,сырмақ,алаша ,ши,бау-басқұрлар тоқып, арқан, жіп есіп, көннен және илеулі теріден қайыс, таспа тіліп, адалбақан,асадал, бесік және т.б. көптеген заттарды халық шеберлері, өнерпаздар өз қолдарымен жасаған. Шынында да қолдан жасалған әр түрлі бұйымдар өткен тарихтан сыр шертетін ою-өрнегі ерекше.

**2 бөлімде** ауылымыздың тарихы мен көне жәдігерлерімен танысу.

**1.**Ұлы Отан соғысына қатысқан соғыс ардагерлер тұлғасы, жасаған ерліктері және тылда еңбек еткен еңбек майдангерлері туралы мәліметтер берілген.

**2.**Ауылымызды көркейтуге, көтеруге ат салысқан еңбек ерлерінің тұлғаларымен, суреттерімен таныс боласыздар.

Қасиетті өлкеміздің/ауылымыздың/ тарихымен танысып, ұрпақтан-ұрпаққа мирас болып қалатын құндылықтарды, тарихи жәдігерлерді қадірлеу қажет.

**3 бөлімізде**, осы мектебіміздің құрылғаннан бергі тарихымен, әсіресе, еңбек еткен ұстаздарды және оқыған шәкірттеріміз туралы мәліметтермен таныс боласыздар